**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottságának 2021. október 26-i ülésére**

**Javaslat a 2022/2023. tanévre vonatkozó általános iskolai körzethatár véleményezésére**

A nemzeti köznevelésről szóló 2011. évi CXC. törvény (a továbbiakban Nkt.) 50. § (8) bekezdése alapján az általános iskolai felvételi körzetek megállapításának jogköre 2020. január 1. napjával az illetékes tankerületi központokhoz került.

A körzethatár meghatározásához a nevelési–oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: EMMI rendelet) 24. § (1) bekezdése alapján az illetékes tankerületi központ október 15. napjáig beszerzi a területén található települési önkormányzatok véleményét.

A tankerületi központ a települési önkormányzat javaslatainak, véleményeinek figyelembe vételével elkészíti a körzethatár tervezetét, és december 1-jéig tájékoztatja a települési önkormányzatokat, az illetékességi területén működő általános iskolákat, valamint nemzetiségi köznevelési intézmények esetében a nemzetiségi önkormányzatot a kijelölt körzetek tervezetéről.

A települési önkormányzatnak a véleményéről, a nemzetiségi önkormányzatnak az egyetértéséről vagy körzethatár módosítását kezdeményező javaslatáról február 15. napjáig kell tájékoztatniuk az illetékes tankerületi központot.

Előzőekre tekintettel a Szombathelyi Tankerületi Központ 2021. október 4. napján kelt levelében a jelenleg hatályos körzethatár kijelölésről szóló tájékoztató megküldésével kérte önkormányzatunk javaslatát, véleményét a 2022/2023. tanévre vonatkozó körzetkialakításhoz. A jelenleg hatályos felvételi körzet az előterjesztés mellékletét képezi.

Az idei évben 4 új utca elnevezéséről döntött a Közgyűlés:

* az 52/2021. (VI.24.) Kgy. számú határozat a 2008/35 és 2008/36 hrsz-ú közforgalom elől el nem zárt magánutakat Galamb József utcának nevezte el. A Galamb József utca a Söptei útról nyílik, ezért az új utcát a Neumann János Általános Iskola körzetéhez szükséges beemelni.
* az 52/2021. (VI.24.) Kgy. számú határozat a 10552/2 hrsz-ú közforgalom elől el nem zárt magánutakat Dr. Reismann Adolf utcának nevezte el. A Dr. Reismann Adolf utca a Dési Huber István Általános Iskola körzetébe tartozó Temesvár utcáról nyílik, ezért az új utcát a Dési Huber István Általános Iskola körzeténél szerepeltetni szükséges.
* a 144/2021. (IX.30.) Kgy. számú határozat a 12607/2 közforgalom elől el nem zárt magánutat Boglárka utcának, a 12607/7 hrsz-ú közforgalom elől el nem zárt magánutat Körtés utcának nevezte el. A szóban forgó két új utca a Nyitra Utcai Általános Iskola körzetébe tartozó Sárdi-Ér utcáról nyílik, ezért a Boglárka utcával és a Körtés utcával a Nyitra Utcai Általános Iskola körzetét kiegészíteni szükséges.

Kérem a Tisztelt Bizottságot, javasolja a Közgyűlésnek, hogy az általános iskolák 2021/2022. tanévre vonatkozó felvételi körzetét az előzőekben jelzett kiegészítésekkel javasolja meghatározni.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2021. október „ ”

 **/: Dr. László Győző :/**

**HATÁROZATI JAVASLAT**

**……./2021. (X.26.) KOCB. sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága javasolja a Közgyűlésnek, hogy a Szombathelyi Tankerületi Központhoz tartozó általános iskolák 2022/2023. tanévre vonatkozó felvételi körzet tervezetét a jelenleg hatályos felvételi körzet alábbi kiegészítésével javasolja elkészíteni:

* a Neumann János Általános Iskola felvételi körzeténél kerüljön feltüntetésre a Galamb József utca,
* a Dési Huber István Általános Iskola felvételi körzeténél kerüljön feltüntetésre a Dr. Reismann Adolf utca,
* a Nyitra Utcai Általános Iskola felvételi körzeténél kerüljön feltüntetésre a Boglárka utca, valamint a Körtés utca.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** **2021. október 28.**